**Ministru kabineta rīkojuma projekta „Par atļauju Labklājības ministrijai uzņemties valsts budžeta ilgtermiņa saistības, lai nodrošinātu Sociālās integrācijas valsts aģentūras dalību starptautiskā organizācijā „Eiropas rehabilitācijas platforma”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Rīkojuma projekts izstrādāts, pamatojoties uz Ministru kabineta 2012.gada 31.jūlija noteikumu Nr.523 „Noteikumi par budžeta pieprasījumu izstrādāšanas un iesniegšanas pamatprincipiem” 34.3.apakšpunktu, lai nodrošinātu, ka Labklājības ministrija (turpmāk – LM) var uzņemties valsts budžeta ilgtermiņa saistības Sociālās integrācijas valsts aģentūras (turpmāk – SIVA) dalībai starptautiskā organizācijā „Eiropas rehabilitācijas platforma” (*European Platform for Rehabilitation*) (turpmāk – ERP). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | SIVA ir LM padotības iestāde, kuras galvenais darbības virziens ir valsts apmaksātu profesionālās un sociālās rehabilitācijas pakalpojumu sniegšana.ERP ir starptautiska organizācija, kas veido Eiropas vadošo rehabilitācijas pakalpojumu sniedzēju personām ar invaliditāti un citām sociālās atstumtības grupām tīklu. ERP biedri (Nīderlande, Francija, Vācija, Somija, Ungārija, Norvēģija, Spānija, Īrija, Portugāle, Itālija, Beļģija, Dānija, Slovēnija, Grieķija, Polija, Igaunija un Lietuva) ir gan publiskā sektora, gan nevalstiskās, gan privātās organizācijas, kas ir profesionāli un atzīti pakalpojumu sniedzēji savās valstīs un piedāvā augstas kvalitātes pakalpojumus tādā jomās kā profesionālā un sociālā rehabilitācija, izglītība un apmācības, reintegrācija, medicīniskā rehabilitācija un sociālā aprūpe.ERP mērķis ir palīdzēt saviem biedriem panākt nepārtrauktu profesionālo pilnveidi, labas prakses piemērošanu un ilgtspējīgu attīstību sociālo pakalpojumu personām ar invaliditāti sniegšanā. ERP aicina savus biedrus – pakalpojumu sniedzējus – iesaistīties Eiropas sociālās politikas un normatīvu aktu izstrādē, kā arī veicina viņu dalību starptautiskos projektos un piekļuvi Eiropas Savienības (turpmāk – ES) projektu finansējumam.ERP ir līdzdalības statuss Eiropas Padomē augsta līmeņa darba grupās invaliditātes jautājumos.Līdz šim Latvija vienīgā no Baltijas valstīm nav pārstāvēta ERP.2015.gada maijā ERP ģenerālsekretāre Laura Jones savas vizītes laikā Latvijā apmeklēja SIVA, lai klātienē iepazītos ar tās darbību un iespēju iesaistīties ERP. Pamatojoties uz ERP prezidenta rakstveida ielūgumu, SIVA pārstāvji 2015.gada 27.maijā Spānijā (Valensijā) piedalījās ERP ģenerālajā asamblejā, kurā prezentēja SIVA un tās sniegtos pakalpojumus. Dalība minētās organizācijas vienotajā tīklā SIVA ļaus izmantot citu ERP dalībnieku pieredzi un labās prakses piemērus profesionālās un sociālās rehabilitācijas jautājumos, kas SIVA ir būtiski, uzsākot jaunos 2014.-2020.gada ES fondu plānošanas perioda projektus, tai skaitā iepazīties ar jaunām un inovatīvām metodēm, kas būtu izmantojamas profesionālās un sociālās rehabilitācijas pakalpojumu pilnveidošanā, dažādošanā un kvalitātes uzlabošanā Latvijā.Dalības maksas apmērs ERP tiek apstiprināts katru gadu, un tas nav fiksēts maksājums, bet vidēji tas ir apmēram 5 550 euro gadā. |
| 3. | Projekta izstrādē iesaistītās institūcijas |  SIVA |
| 4. | Cita informācija | Nav. |
|  |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015 gads** | Turpmākie trīs gadi (*euro*) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2015.gadu | izmaiņas, salīdzinot ar kārtējo 2015.gadu | izmaiņas, salīdzinot ar kārtējo 2015.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 2 750 | 5 500 | 5 500 | 5 500 |
| 2.1. valsts pamatbudžets | 0 | 2 750 | 5 500 | 5 500 | 5 500 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | -2 750 | -5 500 | -5 500 | -5 500 |
| 3.1. valsts pamatbudžets | 0 | -2 750 | -5 500 | -5 500 | -5 500 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  | 2 750 | 5 500 | 5 500 | 5 500 |
|   |   |   |   |
|   |   |   |   |
| 5. Precizēta finansiālā ietekme: |  | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 2015.gadam dalības maksa (par pus gadu) ERP ir 2 750 *euro*. Dalības maksas apmērs tiek apstiprināts katru gadu, un tas nav fiksēts maksājums. Prognozējam, ka arī turpmākajos gados dalības maksa ERP varētu būt aptuveni 5 500 *euro* gadā.2015.gadā un turpmākajos gados LM (SIVA) dalības maksu ERP nodrošinās tai piešķirto valsts budžeta līdzekļu ietvaros no programmas 05.00.00 “Valsts sociālie pakalpojumi” apakšprogrammas 05.37.00”Sociālās integrācijas valsts aģentūras administrēšanas un profesionālās un sociālās rehabilitācijas pakalpojumu nodrošināšana”. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Pēc rīkojuma izdošanas LM, normatīvajos aktos noteiktajā kārtībā, sagatavos un iesniegs Finanšu ministrijā priekšlikumus apropriācijas pārdalei 2015.gadā starp izdevumu kodiem atbilstoši ekonomiskajām kategorijām. Lai nodrošinātu dalības maksu ERP arī turpmākajos gados, LM sniegs priekšlikumus Finanšu ministrijā par apropriācijas pārdali starp izdevumu kodiem atbilstoši ekonomiskajām kategorijām programmas 05.00.00 “Valsts sociālie pakalpojumi” apakšprogrammas 05.37.00 ”Sociālās integrācijas valsts aģentūras administrēšanas un profesionālās un sociālās rehabilitācijas pakalpojumu nodrošināšana” ietvaros, 2016., 2017. un 2018. gadam - likumprojekta "Par valsts budžetu 2016.gadam" un likumprojekta "Par vidēja termiņa budžeta ietvaru 2016., 2017. un 2018.gadam" izskatīšanai Saeimā otrajā lasījumā.  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Rīkojuma projekts attiecas uz valsts pārvaldes iekšēju jautājumu un neskar sabiedrības intereses tādā mērā, lai būtu nepieciešami atsevišķi sabiedrības līdzdalības un komunikācijas pasākumi. |

*Anotācijas II, IV, V un VII sadaļa – rīkojuma projekts šīs jomas neskar.*

Labklājības ministrs Uldis Augulis

15.09. 2015. 16:31

901

I.Ķīse, 67021651

inese.kise@lm.gov.lv

A. Dūdiņš, 67021658

aldis.dudins@lm.gov.lv